title: 2009/189/ES,Euratom: Rozhodnutie Európskeho parlamentu z  22. apríla 2008 o absolutóriu za plnenie rozpočtu Výkonnej správy pre inteligentnú energiu za rozpočtový rok 2006

text:
               31.3.2009

               SK

               Úradný vestník Európskej únie

               L 88/67

      ROZHODNUTIE EURÓPSKEHO PARLAMENTU

   z 22. apríla 2008
   o absolutóriu za plnenie rozpočtu Výkonnej správy pre inteligentnú energiu za rozpočtový rok 2006
   (2009/189/ES, Euratom)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2006 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2006 – zväzok I [SEK(2007) 1056 – C6-0390/2007, SEK(2007) 1055 – C6-0362/2007] (2),
   so zreteľom na konečnú účtovnú závierku Výkonnej správy pre inteligentnú energiu za rozpočtový rok 2006 (3),
   so zreteľom na výročnú správu Komisie pre orgán udeľujúci absolutórium o následných opatreniach k rozhodnutiam o udelení absolutória za rok 2005 [KOM(2007) 538, KOM(2007) 537] a na pracovný dokument útvarov Komisie – prílohu k správe Komisie Európskemu parlamentu o následných opatreniach k rozhodnutiam o udelení absolutória za rok 2005 [SEK(2007) 1185, SEK(2007) 1186],
   so zreteľom na oznámenie Komisie s názvom Dosiahnuté politické ciele v roku 2006 [KOM(2007) 67],
   so zreteľom na oznámenie Komisie s názvom Zhrnutie dosiahnutých cieľov riadiacej činnosti Komisie v roku 2006 [KOM(2007) 274],
   so zreteľom na výročnú správu Komisie o vnútorných auditoch vykonaných v roku 2006 pre orgán udeľujúci absolutórium [KOM(2007) 280] a na pracovný dokument útvarov Komisie, ktorý je sprievodným dokumentom k výročnej správe o vnútorných auditoch vykonaných v roku 2006 pre orgán udeľujúci absolutórium [SEK(2007) 708],
   so zreteľom na správu Komisie s názvom Odpovede členských štátov na výročnú správu Dvora audítorov za rok 2005 [KOM(2007) 118],
   so zreteľom na zelenú knihu s názvom Európska iniciatíva týkajúca sa transparentnosti, ktorú Komisia prijala 3. mája 2006 [KOM(2006) 194],
   so zreteľom na stanovisko Dvora audítorov č. 2/2004 k modelu jednotného auditu (a návrh rámca vnútornej kontroly Spoločenstva) (4),
   so zreteľom na oznámenie Komisie o orientačnom pláne k integrovanému rámcu vnútornej kontroly [KOM(2005) 252],
   so zreteľom na Akčný plán Komisie na vytvorenie integrovaného rámca vnútornej kontroly [KOM(2006) 9], správu Komisie pre Radu, Európsky parlament a Dvor audítorov o pokroku Akčného plánu Komisie na vytvorenie integrovaného rámca vnútornej kontroly [KOM(2007) 86] a na pracovný dokument útvarov Komisie, ktorý je sprievodným dokumentom k uvedenej správe [SEK(2007) 311],
   so zreteľom na stanovisko Dvora audítorov č. 6/2007 k ročným súhrnom členských štátov, národným vyhláseniam členských štátov a auditom národných kontrolných orgánov týkajúcim sa finančných prostriedkov EÚ (5),
   so zreteľom na akčný plán na posilnenie úlohy dohľadu Komisie v rámci spoločného riadenia štrukturálnych opatrení [KOM(2008) 97],
   so zreteľom na správu Komisie Rade, Európskemu parlamentu a Dvoru audítorov o akčnom pláne Komisie na vytvorenie integrovaného rámca vnútornej kontroly [KOM(2008) 110] a pracovný dokument Komisie, ktorý je sprievodným dokumentom k uvedenej správe [SEK(2008) 259],
   so zreteľom na správu Dvora audítorov o overení ročnej účtovnej závierky Výkonnej agentúry pre inteligentnú energiu za rozpočtový rok 2006 spolu s odpoveďami agentúry (6),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (7),
   so zreteľom na odporúčanie Rady z 12. februára 2008 (5855/2008 – C6-0083/2008),
   so zreteľom na články 274, 275 a 276 Zmluvy o ES a články 179a a 180b Zmluvy o Euratome,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (8), a najmä na jeho článok 55,
   so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (9), a najmä na jeho článok 14 ods. 3,
   so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr poverených určitými úlohami týkajúcich sa riadenia programov Spoločenstva stanovuje vzorové finančné nariadenie pre výkonné agentúry (10), a najmä na jeho článok 66 prvý a druhý odsek,
   so zreteľom na rozhodnutie Komisie 2004/20/ES z 23. decembra 2003 o zriadení výkonného orgánu ako „výkonnej správy pre inteligentnú energiu“ na riadenie činnosti spoločenstva v oblasti energii na základe nariadenia Rady (ES) č. 58/2003 (11),
   so zreteľom na článok 70 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanoviská ostatných príslušných výborov (A6-0109/2008),

               A.

               keďže podľa článku 274 Zmluvy o ES Komisia plní rozpočet na vlastnú zodpovednosť a podľa zásad riadneho finančného hospodárenia,

               1.

               udeľuje riaditeľovi Výkonnej správy pre inteligentnú energiu absolutórium za plnenie rozpočtu výkonnej agentúry za rozpočtový rok 2006;

               2.

               uvádza svoje poznámky v uznesení, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2006, oddiel III – Komisia;

               3.

               poveruje svojho predsedu, aby toto rozhodnutie spolu s rozhodnutím o absolutóriu za plnenie všeobecného rozpočtu Európskej únie za rozpočtový rok 2006, oddiel III – Komisia, a uznesením, ktoré je jeho neoddeliteľnou súčasťou, postúpil riaditeľovi Výkonnej správy pre inteligentnú energiu, Rade, Komisii, Súdnemu dvoru a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ L 78, 15.3.2006.

      (2)  Ú. v. EÚ C 274, 15.11.2007, s. 1.

      (3)  Ú. v. EÚ C 261, 31.10.2007, s. 29.

      (4)  Ú. v. EÚ C 107, 30.4.2004, s. 1.

      (5)  Ú. v. EÚ C 216, 14.9.2007, s. 3.

      (6)  Ú. v. EÚ C 309, 19.12.2007, s. 18.

      (7)  Ú. v. EÚ C 274, 15.11.2007, s. 130.

      (8)  Ú. v. ES L 248, 16.9.2002, s. 1.

      (9)  Ú. v. ES L 11, 16.1.2003, s. 1.

      (10)  Ú. v. EÚ L 297, 22.9.2004, s. 6.

      (11)  Ú. v. EÚ L 5, 9.1.2004, s. 85.


title: 2011/341/SZBP: Rozhodnutie Politického a bezpečnostného výboru Atalanta/2/2011 z  15. júna 2011 o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)

text:
               16.6.2011

               SK

               Úradný vestník Európskej únie

               L 158/36

         ROZHODNUTIE POLITICKÉHO A BEZPEČNOSTNÉHO VÝBORU ATALANTA/2/2011
   z 15. júna 2011
   o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)
   (2011/341/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (Atalanta), a najmä jej článok 6,
   keďže:

               (1)

               Podľa článku 6 jednotnej akcie 2008/851/SZBP Rada poverila Politický a bezpečnostný výbor prijímať rozhodnutia o vymenovaní veliteľa operácie EÚ.

               (2)

               Spojené kráľovstvo navrhlo, aby viceadmirál Duncan POTTS nahradil generálmajora Bustera HOWESA v pozícii veliteľa operácie EÚ.

               (3)

               Vojenský výbor EÚ podporuje tento návrh.

               (4)

               V súlade s článkom 5 Protokolu (č. 22) o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, Dánsko sa nezúčastňuje na vypracovaní a vykonávaní rozhodnutí a opatrení Únie s obrannými dôsledkami,

         PRIJAL TOTO ROZHODNUTIE:
   Článok 1
   Viceadmirál Duncan POTTS sa týmto vymenúva za veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.
   Článok 2
   Toto rozhodnutie nadobúda účinnosť 1. augusta 2011.

      V Bruseli 15. júna 2011

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 301, 12.11.2008, s. 33.


               23.12.2016

               SK

               Úradný vestník Európskej únie

               C 482/244

         P7_TA(2014)0033
   Vymenovanie členky Výkonnej rady Európskej centrálnej banky (Sabine Lautenschläger)
   Rozhodnutie Európskeho parlamentu zo 16. januára 2014 o odporúčaní Rady na vymenovanie členky Výkonnej rady Európskej centrálnej banky (N7-0002/2014 – C7-0010/2014 – 2014/0801(NLE))
   (Konzultácia)
   (2016/C 482/45)

      Európsky parlament,

               —

               so zreteľom na odporúčanie Rady zo 7. januára 2014 (N7-0002/2014) (1),

               —

               so zreteľom na článok 283 ods. 2 druhý pododsek Zmluvy o fungovaní Európskej únie, v súlade s ktorým Európska rada konzultovala s Európskym parlamentom (C7-0010/2014),

               —

               so zreteľom na článok 109 rokovacieho poriadku,

               —

               so zreteľom na správu Výboru pre hospodárske a menové veci (A7-0023/2014),

               A.

               keďže prostredníctvom listu z 8. januára 2014, ktorý bol doručený 9. januára 2014, Európska rada konzultovala s Európskym parlamentom vymenovanie Sabiny Lautenschlägerovej za členku Výkonnej rady Európskej centrálnej banky (ECB) na funkčné obdobie ôsmich rokov;

               B.

               keďže Výbor pre hospodárske a menové veci Európskeho parlamentu následne posúdil poverovacie listiny pani Lautenschlägerovej, najmä so zreteľom na požiadavky ustanovené v článku 283 ods. 2 Zmluvy o fungovaní Európskej únie (ZFEÚ) a vzhľadom na potrebu úplnej nezávislosti ECB v oblasti menovej politiky podľa článku 130 ZFEÚ, a keďže v priebehu tohto posúdenia bol výboru doručený životopis pani Lautenschlägerovej, ako aj jej odpovede na písomný dotazník, ktorý jej bol zaslaný;

               C.

               keďže výbor následne usporiadal 13. januára 2014 vypočutie pani Lautenschlägerovej, počas ktorého predniesla úvodné vyhlásenie a potom odpovedala na otázky položené členmi výboru;

               1.

               súhlasí s odporúčaním Rady vymenovať Sabinu Lautenschlägerovú za členku Výkonnej rady ECB;

               2.

               poveruje svojho predsedu, aby postúpil toto rozhodnutie Európskej rade, Rade a vládam členských štátov.

      (1)  Zatiaľ neuverejnené v úradnom vestníku.


title: Rozhodnutie Rady 2006/412/SZBP z  12. júna 2006  o začatí vojenskej operácii Európskej únie na podporu misie Organizácie Spojených národov v Konžskej demokratickej republike (MONUC) počas volebného procesu (EUFOR RD Congo)

text:
               15.6.2006

               SK

               Úradný vestník Európskej únie

               L 163/16

      ROZHODNUTIE RADY 2006/412/SZBP
   z 12. júna 2006
   o začatí vojenskej operácii Európskej únie na podporu misie Organizácie Spojených národov v Konžskej demokratickej republike (MONUC) počas volebného procesu
   (EUFOR RD Congo)
   RADA EURÓPSKEJ ÚNIE,
   So zreteľom na jednotnú akciu Rady 2006/319/SZBP z 27. apríla 2006 o vojenskej operácii Európskej únie na podporu misie Organizácie Spojených národov v Konžskej demokratickej republike (MONUC) počas volebného procesu (1), a najmä na jej článok 5,
   keďže:

               (1)

               Generálny tajomník Organizácie Spojených národov listom z 18. apríla 2006 potvrdil zásady vojenskej podpory MONUC-u zo strany EÚ v odpovedi na list predsedníctva z 28. marca 2006.

               (2)

               Orgány Konžskej demokratickej republiky privítali možnú vojenskú podporu MONUC-u zo strany EÚ počas volebného procesu.

               (3)

               Bezpečnostná rada Organizácie Spojených národov prijala 25. apríla 2006 rezolúciu č. 1671 (2006), ktorou sa povoľuje dočasné rozmiestnenie ozbrojených síl Európskej únie (EUFOR RD Congo) na podporu MONUC-u počas obdobia zahŕňajúceho voľby v Konžskej demokratickej republike.

               (4)

               Nezávislá volebná komisia Konžskej demokratickej republiky oznámila, že prvé kolo volieb v Konžskej demokratickej republike sa uskutoční 30. júla 2006.

               (5)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nepodieľa na vypracovaní a vykonávaní rozhodnutí a akcií Európskej únie, ktoré majú obranné dôsledky, Dánsko sa teda nezúčastňuje na financovaní tejto operácie,

         ROZHODLA TAKTO:
   Článok 1
   Vojenská operácia Európskej únie v Konžskej demokratickej republike na podporu MONUC počas volebného procesu (operácia EUFOR RD Congo) sa začne 12. júna 2006.
   Článok 2
   Veliteľ operácie EÚ sa týmto s okamžitou platnosťou oprávňuje na vydanie aktivačného rozkazu (ACTORD) na vykonanie rozmiestnenia ozbrojených síl predtým, ako po ich príchode do operačnej oblasti nastane odovzdanie právomocí, a na začatie vykonávania misie.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 12. júna 2006

            Za Radu

            predsedníčka

         U. PLASSNIK

      (1)  Ú. v. EÚ L 116, 29.4.2006, s. 98.


title: Rozhodnutie Rady (EÚ) 2016/2232 zo 6. decembra 2016 o podpise a predbežnom vykonávaní Dohody o politickom dialógu a spolupráci medzi Európskou úniou a jej členskými štátmi na jednej strane a Kubánskou republikou na strane druhej v mene Únie

text:
               13.12.2016

               SK

               Úradný vestník Európskej únie

               LI 337/1

         ROZHODNUTIE RADY (EÚ) 2016/2232
   zo 6. decembra 2016
   o podpise a predbežnom vykonávaní Dohody o politickom dialógu a spolupráci medzi Európskou úniou a jej členskými štátmi na jednej strane a Kubánskou republikou na strane druhej v mene Únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 1 a článok 37,
   so zreteľom na Zmluvu o fungovaní Európskej únie, a najmä na jej články 207 a 209 v spojení s článkom 218 ods. 5 a článkom 218 ods. 8 druhým pododsekom,
   so zreteľom na návrh Európskej komisie a vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 10. februára 2014 poverila Komisiu začať rokovania s Kubánskou republikou o dohode o politickom dialógu a spolupráci.

               (2)

               Rokovania boli úspešne ukončené parafovaním Dohody o politickom dialógu a spolupráci medzi Európskou úniou a jej členskými štátmi na jednej strane a Kubánskou republikou na strane druhej (ďalej len „dohoda“) dňa 11. marca 2016.

               (3)

               V článku 86 ods. 3 dohody sa stanovuje predbežné vykonávanie dohody až do nadobudnutia jej platnosti.

               (4.)

               Dohoda by sa preto mala podpísať v mene Únie a do ukončenia postupov potrebných na jej uzavretie čiastočne predbežne vykonávať.

               (5)

               Predbežné vykonávanie častí dohody nemá vplyv na rozdelenie právomocí medzi Úniou a jej členskými štátmi v súlade so zmluvami. Malo by byť tiež v súlade s povahou právomoci Únie, najmä pokiaľ ide o časť III hlavy IV až VII dohody,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody o politickom dialógu a spolupráci medzi Európskou úniou a jej členskými štátmi na jednej strane a Kubánskou republikou na strane druhej, s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Do nadobudnutia platnosti dohody sa v súlade s jej článkom 86 ods. 3 a s výhradou oznámení v nej stanovených predbežne vykonávajú nasledujúce časti dohody (1) medzi Úniou a Kubánskou republikou, ale len v rozsahu v akom sa vzťahujú na oblasti, ktoré spadajú do právomoci Únie, vrátanie oblastí spadajúcich do právomoci Únie definovať a vykonávať spoločnú zahraničnú a bezpečnostnú politiku:

               —

               časti I až IV a

               —

               časť V v rozsahu v akom sa ustanovenia tam uvedené obmedzujú na účel zaistenia predbežného vykonávania dohody.

         Bez ohľadu na prvý pododsek tohto článku sa tieto články predbežne nevykonávajú:

               —

               článok 29,

               —

               článok 35,

               —

               článok 55 v rozsahu v akom sa to týka spolupráce v námornej doprave,

               —

               článok 58,

               —

               článok 71 v rozsahu v akom sa to týka bezpečnosti hraníc a

               —

               článok 73 v rozsahu v akom sa to týka spolupráce v oblasti ochrany zamepisných označení.

         Článok 4
   Toto rozhodnutie nadobúda účinnosť dňom nasledujúcim po jeho prijatí.

      V Bruseli 6. decembra 2016

            Za Radu

            predseda

         P. KAŽIMÍR

      (1)  Dátum, od ktorého sa bude dohoda predbežne vykonávať, uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2016/763 z 13. mája 2016, ktorým sa stanovuje pozícia, ktorá sa má zaujať v mene Európskej únie vo Výbore pre vládne obstarávanie, pokiaľ ide o návrh rozhodnutia o rozhodcovských konaniach podľa článku XIX ods. 8 revidovanej Dohody o vládnom obstarávaní

text:
               14.5.2016

               SK

               Úradný vestník Európskej únie

               L 126/71

         ROZHODNUTIE RADY (EÚ) 2016/763
   z 13. mája 2016,
   ktorým sa stanovuje pozícia, ktorá sa má zaujať v mene Európskej únie vo Výbore pre vládne obstarávanie, pokiaľ ide o návrh rozhodnutia o rozhodcovských konaniach podľa článku XIX ods. 8 revidovanej Dohody o vládnom obstarávaní
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               V revidovanej Dohode o vládnom obstarávaní, ktorá nadobudla platnosť 6. apríla 2014, sa stanovuje prepracovaný právny rámec uplatňovaný zmluvnými stranami revidovanej Dohody o vládnom obstarávaní na obstarávanie v rozsahu jej pôsobnosti. V revidovanej Dohode o vládnom obstarávaní sa stanovuje možnosť jej zmluvných strán využiť rozhodcovské konania v prípadoch, keď boli vznesené námietky týkajúce sa navrhovanej opravy, presunu subjektu z jednej prílohy do druhej, vyškrtnutia subjektu alebo inej úpravy príloh zmluvnej strany k dodatku I, ale nepodarilo sa ich vyriešiť prostredníctvom konzultácií.

               (2)

               Podľa článku XIX ods. 8 revidovanej Dohody o vládnom obstarávaní má Výbor pre vládne obstarávanie prijať rozhodcovské konania na uľahčenie riešenia uvedených námietok.

               (3)

               Zmluvné strany revidovanej Dohody o vládnom obstarávaní podrobne diskutovali o možnom obsahu takýchto rozhodcovských konaní, pokiaľ ide o rôzne možnosti, ktoré sa majú uplatniť v prípade námietok voči navrhovanej úprave rozsahu pôsobnosti obstarávania niektorej zmluvnej strany. Zmluvné strany revidovanej Dohody o vládnom obstarávaní dospeli v tejto záležitosti ku konsenzu.

               (4)

               Dohodnuté rozhodcovské konania sú stanovené v návrhu rozhodnutia o rozhodcovských konaniach podľa článku XIX ods. 8 revidovanej Dohody o vládnom obstarávaní.

               (5)

               V uvedenom návrhu rozhodnutia o rozhodcovských konaniach sa stanovujú podmienky, ktoré musia byť splnené, aby bolo možné využiť rozhodcovské konania, a stanovuje pravidlá upravujúce menovanie rozhodcov, účasť tretích strán v rozhodcovských konaniach, priebeh konaní a rozhodovanie rozhodcov.

               (6)

               Očakáva sa, že prijatie návrhu rozhodnutia o rozhodcovských konaniach bude mať pozitívny vplyv na platný právny rámec revidovanej Dohody o vládnom obstarávaní, keďže jeho účelom je uľahčenie riešenia vznesených námietok týkajúcich sa navrhovanej opravy, presunu subjektu z jednej prílohy do druhej, vyškrtnutia subjektu alebo inej úpravy príloh zmluvnej strany k dodatku I k revidovanej Dohode o vládnom obstarávaní.

               (7)

               Je preto vhodné stanoviť pozíciu, ktorá sa má zaujať v mene Únie vo Výbore pre vládne obstarávanie, pokiaľ ide o návrh rozhodnutia o rozhodcovských konaniach,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Únie vo Výbore pre vládne obstarávanie, je schváliť prijatie návrhu rozhodnutia o rozhodcovských konaniach podľa článku XIX ods. 8 revidovanej Dohody o vládnom obstarávaní.
   Text návrhu rozhodnutia o rozhodcovských konaniach je pripojený k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 13. mája 2016

            Za Radu

            predsedníčka

         E.M.J. PLOUMEN

      NÁVRH ROZHODNUTIA O ROZHODCOVSKÝCH KONANIACH PODĽA ČLÁNKU XIX ODS. 8 REVIDOVANEJ DOHODY O VLÁDNOM OBSTARÁVANÍ
      Výbor pre vládne obstarávanie (ďalej len „výbor“),
      poznamenávajúc, že v článku XIX ods. 8 revidovanej Dohody o vládnom obstarávaní (ďalej len „dohoda“) sa od výboru vyžaduje, aby vypracoval rozhodcovské konania na uľahčenie riešenia námietok podľa článku XIX ods. 2 dohody; a
      potvrdzujúc význam článku XIX ods. 8 písm. b) a c) dohody pre tieto rozhodcovské konania a pripomínajúc záväzok zmluvných strán prijať rozhodnutia podľa článku XIX ods. 8 písm. b) a c) dohody,
      týmto prijíma tieto rozhodcovské konania na uľahčenie riešenia námietok podľa článku XIX ods. 2 dohody:

            Žiadosť o rozhodcovské konanie

                  1.

                  Podľa článku XIX ods. 7 dohody, ak zmluvná strana vykonávajúca úpravu a zmluvná strana vznášajúca námietky nie sú schopné vyriešiť námietku voči navrhovanej úprave podľa článku XIX ods. 1 dohody, zmluvná strana vykonávajúca úpravu alebo akákoľvek zmluvná strana vznášajúca námietky môže predložiť navrhovanú úpravu na rozhodcovské konanie, pričom uvedie dôvody svojej žiadosti oznámením výboru najskôr 45 dní odo dňa rozoslania oznámenia o navrhnutej úprave podľa článku XIX ods. 1 dohody.

                  2.

                  Ak dve alebo viaceré zmluvné strany predložia na rozhodcovské konanie tú istú navrhovanú úpravu pred vymenovaním všetkých rozhodcov, zmluvná strana vykonávajúca úpravu a všetky zmluvné strany vznášajúce námietky sa dohodnú na jednom rozhodcovskom konaní, v rámci ktorého sa budú riešiť všetky námietky voči tej istej navrhovanej úprave. Ak boli po vymenovaní všetkých rozhodcov prijaté ďalšie žiadosti týkajúce sa tej istej navrhovanej úpravy, zmluvná strana vykonávajúca úpravu a všetky zmluvné strany vznášajúce námietky sa dohodnú na jednom rozhodcovskom konaní vždy, keď to bude možné.

            Menovanie rozhodcov

                  3.

                  Rozhodcovské konanie vedú rozhodcovia. Pokiaľ sa zmluvné strany, ktoré sú účastníkmi rozhodcovského konania, nedohodnú inak, rozhodcovia sú traja. Rozhodcovia musia spĺňať požiadavky stanovené pre členov porôt podľa článku 8 ods. 1, 2 a 9 Dohovoru o pravidlách a postupoch pri urovnávaní sporov.

                  4.

                  Sekretariát výboru navrhne na žiadosť zmluvnej strany, ktorá je účastníkom rozhodcovského konania, kandidátov na rozhodcov. Zmluvné strany, ktoré sú účastníkmi rozhodcovského konania, môžu s týmto návrhom nesúhlasiť iba zo závažných dôvodov. Občania zmluvných strán, ktoré sú účastníkmi rozhodcovského konania, a vládni úradníci tretích strán nesmú byť vymenovaní za rozhodcov, pokiaľ sa zmluvné strany, ktoré sú účastníkmi rozhodcovského konania, nedohodnú inak.

                  5.

                  Ak sa zmluvné strany, ktoré sú účastníkmi rozhodcovského konania, nedohodnú, kto by mal byť vymenovaný za rozhodcu do 20 dní potom, čo navrhovanú úpravu predložili na rozhodcovské konanie, generálny riaditeľ vymenuje na žiadosť zmluvnej strany, ktorá je účastníkom rozhodcovského konania, rozhodcov do 10 dní po konzultácii so zmluvnými stranami, ktoré sú účastníkmi rozhodcovského konania, a predsedom výboru.

            Účasť tretej strany

                  6.

                  Každá zmluvná strana dohody, ktorá má podstatný záujem na navrhovanej úprave predloženej na rozhodcovské konanie a ktorá oznámila svoj záujem výboru (ďalej len „tretia strana“) do 10 dní po predložení navrhovanej úpravy na rozhodcovské konanie, bude vyzvaná, aby zaslala písomné stanovisko, zúčastnila sa na zasadnutiach rozhodcov so zmluvnými stranami, ktoré sú účastníkmi rozhodcovského konania, vo veci samej, predložila ústne stanoviská, pričom bude oprávnená odpovedať na otázky rozhodcov.

            Postupy

                  7.

                  Rozhodcovia v rámci konaní uplatňujú príslušné ustanovenia dohody a riadia sa rozhodnutím prijatým výborom v súlade s článkom XIX ods. 8 písm. b) dohody, akonáhle je prijaté. Okrem toho sa uplatnia tieto pracovné postupy:

                              a)

                              Sekretariát výboru bezodkladne zašle rozhodcom príslušné oznámenie a námietku podľa článku XIX ods. 1 alebo 2 dohody. Do 10 dní od vymenovania rozhodcov a po konzultáciách so zmluvnými stranami, ktoré sú účastníkmi rozhodcovského konania, rozhodcovia prijmú časový rozvrh rozhodcovského konania. Časový rozvrh by mal byť založený na časovom rozvrhu uvedenom v prílohe k tomuto rozhodnutiu.

                              b)

                              Pokiaľ sa zmluvné strany, ktoré sú účastníkmi rozhodcovského konania, nedohodnú na tom, že to nie je potrebné, rozhodcovia usporiadajú s nimi zasadnutie vo veci. Pred zasadnutím vo veci zmluvné strany, ktoré sú účastníkmi rozhodcovského konania, zašlú písomné stanoviská, v ktorých uvedú skutkové okolnosti veci a svoje argumenty.

                              c)

                              Ak niektorá zo zmluvných strán, ktoré sú účastníkmi rozhodcovského konania, predloží rozhodcom informácie, ktoré označila za dôverné, rozhodcovia, ostatné zmluvné strany, ktoré sú účastníkmi rozhodcovského konania, a tretie strany zaobchádzajú s týmito informáciami ako s dôvernými. Na žiadosť niektorej zo zmluvných strán, ktoré sú účastníkmi rozhodcovského konania, rozhodcovia zavedú dodatočné postupy nevyhnutné na zachovanie dôvernosti takýchto informácií.

                              d)

                              Ak niektorá zo zmluvných strán, ktoré sú účastníkmi rozhodcovského konania, označí informácie vo svojich písomných stanoviskách za dôverné, táto zmluvná strana na požiadanie druhej zmluvnej strany, ktorá je účastníkom rozhodcovského konania, alebo tretej strany poskytne nedôverné zhrnutie informácií obsiahnutých v jej stanovisku, ktoré môžu byť zverejnené.

                              e)

                              Na zasadnutí vo veci rozhodcovia požiadajú zmluvnú stranu, ktorá požiadala o rozhodcovské konanie, aby prostredníctvom ústneho podania uviedla svoje tvrdenia. Zmluvná strana, voči ktorej bolo vedené rozhodcovské konanie, sa následne vyzve, aby predložila svoje stanovisko prostredníctvom ústneho podania.

                              f)

                              Zasadnutia rozhodcov vo veci sú verejné, pokiaľ niektorá zo zmluvných strán, ktoré sú účastníkmi rozhodcovského konania, nepožiada, aby bolo zasadnutie neverejné v záujme ochrany informácií označených ako dôverné.

                              g)

                              Rozhodcovia môžu kedykoľvek položiť zmluvným stranám, ktoré sú účastníkmi rozhodcovského konania, a tretím stranám otázky a požiadať ich o objasnenie buď v priebehu zasadnutia, alebo písomne.

                              h)

                              Písomné stanoviská zmluvných strán, ktoré sú účastníkmi rozhodcovského konania, vrátane všetkých odpovedí na otázky položené rozhodcami sa sprístupnia druhej zmluvnej strane alebo ostatným zmluvným stranám, ktoré sú účastníkmi rozhodcovského konania, ako aj tretím stranám. Zmluvné strany, ktoré sú účastníkmi rozhodcovského konania, predkladajú písomné znenie svojich ústnych vyhlásení, ktoré odzneli na zasadnutí rozhodcov, rozhodcom, druhej zmluvnej strane alebo zmluvným stranám, ktoré sú účastníkmi rozhodcovského konania, a tretím stranám.

                              i)

                              Písomné stanoviská, odpovede na otázky a písomné znenia ústnych vyhlásení tretích strán sa sprístupnia rozhodcom, zmluvným stranám, ktoré sú účastníkmi rozhodcovského konania, a iným tretím stranám a uvedú sa v správe rozhodcov.

                              j)

                              Porady rozhodcov sú dôverné.

                              k)

                              Rozhodcovia môžu vyhľadávať informácie z akéhokoľvek vhodného zdroja a konzultovať s odborníkmi. Rozhodcovia poskytnú zmluvným stranám, ktoré sú účastníkmi rozhodcovského konania, a tretím stranám všetky informácie poskytnuté odborníkom alebo prijaté od odborníkov. Zmluvné strany, ktoré sú účastníkmi rozhodcovského konania, budú mať príležitosť predložiť pripomienky ku všetkým informáciám prijatým od odborníkov.

                              l)

                              Akékoľvek dodatočné postupy špecifické pre rozhodcovské konanie budú určené rozhodcami po konzultácii so zmluvnými stranami, ktoré sú účastníkmi rozhodcovského konania.

                              m)

                              S výhradou odseku 7 písm. c) nič nebráni zmluvnej strane, ktorá je účastníkom rozhodcovského konania, alebo tretej strane zverejniť vyhlásenia o jej vlastných stanoviskách.

                  8.

                  Pravidlá vykonávania pre Dohovor o pravidlách a postupoch pri urovnávaní sporov sa uplatňujú na všetky osoby vykonávajúce funkciu rozhodcu podľa týchto postupov a, ako sa uvádza v pravidlách vykonávania a príslušných ustanoveniach Služobného poriadku, všetkých členov sekretariátu, ktorí boli prizvaní pomáhať rozhodcom.

                  9.

                  Ak zmluvné strany, ktoré sú účastníkmi rozhodcovského konania, dospejú k vzájomne dohodnutému riešeniu námietok voči navrhnutej úprave, bezodkladne to oznámia rozhodcom. Po prijatí oznámenia rozhodcovia ukončia konanie vo vzťahu k týmto zmluvným stranám. Podrobnosti o každom vzájomne dohodnutom riešení sa oznámia výboru, pričom ktorákoľvek zmluvná strana dohody sa môže vyjadriť.

            Rozhodnutie rozhodcov

                  10.

                  Rozhodcovia musia na základe svojho mandátu určiť:

                              a)

                              v prípade navrhnutého vyškrtnutia podľa článku XIX ods. 1 písm. a) dohody, či boli vládna kontrola alebo vládny vplyv na obstarávanie v rozsahu jej pôsobnosti, vykonávané subjektom, ktorý má byť vyškrtnutý, účinne odstránené, alebo

                              b)

                              v prípade akejkoľvek inej navrhovanej úpravy podľa článku XIX ods. 1 písm. b), či navrhovaná úprava zachováva rovnováhu práv a povinností a porovnateľnú úroveň vzájomne dohodnutého rozsahu pôsobnosti stanoveného v dohode a v prípade potreby aj úroveň kompenzačného vyrovnania.

                  11.

                  Rozhodcovia vydajú správu obsahujúcu ich odôvodnené rozhodnutie zmluvným stranám, ktoré sú účastníkmi rozhodcovského konania, do 90 dní alebo, v prípade, že rozhodcovia upravili časový rozvrh, najneskôr do 120 dní od:

                              a)

                              vymenovania rozhodcov, keď sa rozhodcovské konanie vedie podľa odseku 1, alebo

                              b)

                              žiadosti, keď sa rozhodcovské konanie vedie podľa odseku 12.

                        Lehota stanovená v tomto odseku sa môže predĺžiť vzájomnou dohodou zmluvných strán, ktoré sú účastníkmi rozhodcovského konania. Sekretariát výboru rozošle správu zmluvným stranám dohody bezodkladne po jej preklade.

                  12.

                  Pokiaľ rozhodcovia prijmú záporné rozhodnutie podľa odseku 10 písm. a) a pokiaľ rozhodcovia neprijmú rozhodnutie o kompenzačnom vyrovnaní podľa odseku 10 písm. b), ktorákoľvek zmluvná strana, ktorá je účastníkom rozhodcovského konania, môže požiadať po 30 dňoch a najneskôr 60 dní po rozoslaní správy rozhodcov, aby tí istí rozhodcovia, ak sú k dispozícii, určili úroveň kompenzačného vyrovnania, ktoré by viedlo k porovnateľnej úrovni rozsahu pôsobnosti a k zachovaniu rovnováhy práv a povinností podľa tejto dohody. Rozhodcovia sa pritom riadia rozhodnutím prijatým výborom v súlade s článkom XIX ods. 8 písm. c) dohody, akonáhle je prijaté. Ak nie je niektorý z pôvodných rozhodcov k dispozícii, vymenuje sa náhradník v súlade s odsekmi 3 až 5.

            Vykonávanie

                  13.

                  Zmluvné strany, ktoré sú účastníkmi rozhodcovského konania, akceptujú rozhodnutie rozhodcov ako konečné.

                  14.

                  Na účely článku XIX ods. 7 písm. b) bodu i) dohody sú rozhodcovské konania ukončené:

                              a)

                              keď je zmluvným stranám dohody rozoslaná správa podľa odseku 11, ktorá neoprávňuje na ďalšie konanie podľa odseku 12, alebo

                              b)

                              keď zmluvné strany, ktoré sú účastníkmi rozhodcovského konania, neuplatnia právo, ktoré majú na základe odseku 12, po uplynutí lehoty stanovenej v uvedenom odseku.

         PRÍLOHA

            NAVRHOVANÝ ČASOVÝ ROZVRH ROZHODCOVSKÉHO KONANIA

         Rozhodcovia stanovia časový rozvrh prijatý podľa odseku 7 písm. a) na základe týchto skutočností:

                     a)

                     Prijatie písomných stanovísk zmluvných strán, ktoré sú účastníkmi rozhodcovského konania:

                                 1.

                                 Žiadajúca zmluvná strana:

                     - - - - - - - - - - 2 týždne

                                 2.

                                 Požiadaná zmluvná strana:

                     - - - - - - - - - - 2 týždne

                     b)

                     Prijatie podaní tretích strán:

                     - - - - - - - - - - 1 týždeň

                     c)

                     Zasadnutie vo veci s rozhodcami:

                     - - - - - - - - - - 1-2 týždne

                     d)

                     Odpovede na otázky adresované zmluvným stranám a tretím stranám, ktoré sú účastníkmi rozhodcovského konania:

                     - - - - - - - - - - 1-2 týždne

                     e)

                     Vydanie a rozoslanie správy rozhodcov o ich rozhodnutí:

                     - - - - - - - - - - 4 týždne

               V súlade s ustanoveniami odseku 11 rozhodcovia môžu uvedený časový rozvrh zmeniť a naplánovať ďalšie zasadnutia so zmluvnými stranami, ktoré sú účastníkmi rozhodcovského konania, a to po konzultácii s nimi.


title: Rozhodnutie Rady zo 17. decembra 2001, ktoré sa týka uzavretia Rámcovej dohody medzi Európskym spoločenstvom a Tureckou republikou o všeobecných zásadách účasti Tureckej republiky na programoch spoločenstvan

text:
Dôležité právne oznámenie

|

32002D0179

Úradný vestník L 061 , 02/03/2002 S. 0027 - 0028

		Rozhodnutie Radyzo 17. decembra 2001,ktoré sa týka uzavretia Rámcovej dohody medzi Európskym spoločenstvom a Tureckou republikou o všeobecných zásadách účasti Tureckej republiky na programoch spoločenstva(2002/179/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej články 13, 61, 95, 129, 137, 149(4), 150(4),151(5), 152(4), 153(4), 153(4), 156, 157, 166, 175(1) a 308 v súčinnosti s druhou vetou prvého pododseku článku 300(2), druhým pododsekom článku 300(3) a článkom 300(4),so zreteľom na návrh Komisie [1],so zreteľom na stanovisko Európskeho parlamentu [2],keďže:(1) V rezolúcii Asociačnej rady EÚ a Turecka zo 6. marca 1995 sa predpokladalo vyvinutie iniciatív v celom rade oblastí, aby sa rozšíril rozsah spolupráce medzi EÚ a Tureckom, vrátane možnej účasti Turecka na určitých programoch spoločenstva.(2) Na zasadnutí Európskej rady v Luxemburgu v decembri 1997 sa určilo, že účasť na programoch spoločenstva je spôsobom na urýchlenie skvalitnenej predvstupovej stratégie pre kandidátske krajiny, pričom takáto účasť sa stanoví prípad od prípadu. Zároveň bola stanovená Európska stratégia pre Tureckú republiku, ktorá umožňuje rovnakú možnosť pre túto krajinu. Po zasadnutiach Európskej rady v Helsinkách v decembri 1999 a predovšetkým v Nice v decembri 2000 by sa prístup prípad od prípadu mohol zmeniť v tejto oblasti na účinnejší, ktorý by obsiahol väčšinu z programov spoločenstva.(3) Na helsinskom zasadnutí Európskej rady sa vyhlásilo, že Turecká republika je kandidátska krajina určená na pristúpenie k Európskej únii na základe tých istých kritérií, ktoré sa uplatnili v prípade ostatných kandidátskych krajín, a že v dôsledku existujúcej európskej stratégie Turecká republika, podobne ako iné kandidátske štáty, bude mať prospech z predvstupovej stratégie, aby sa stimulovali a podporili jej reformy a že Turecká republika takisto dostane príležitosť podieľať sa na programoch a činnosti spoločenstva a na stretnutiach medzi kandidátskymi krajinami a Európskou úniou v súvislosti s prístupovým procesom.(4) V súlade s rokovaním o smerniciach, ktoré Rada prijala 5. júna 2001, Komisia rokovala v mene spoločenstva o Rámcovej dohode s Tureckou republikou o všeobecných zásadách účasti Turecka na programoch spoločenstva.(5) So zreteľom na niektoré z programov, o ktorých pojednáva dohoda, zmluva neustanovuje iné právomoci, ako sú tie, ktoré sú určené v článku 308.(6) Špecifické podmienky týkajúce sa účasti Tureckej republiky na programoch spoločenstva, a predovšetkým splatných finančných príspevkov, by mala stanoviť v mene spoločenstva Komisia. Na tento účel by mal Komisii pomáhať osobitný výbor ustanovený Radou.(7) Turecká republika môže požiadať o finančnú pomoc pre účasť na programoch spoločenstva na základe nariadenia Rady (ES) č. 1488/96 z 23. júla 1996 o finančných a technických opatreniach, ktoré majú sprevádzať druh ekonomických a sociálnych štruktúr v rámci Euro-stredomorského partnerstva (MEDA) [3], na základe nariadenia Rady (ES) č. 764/2000 z 10. apríla 2000, ktoré sa týka implementácie opatrení na zintenzívnenie Colnej únie ES – Turecko [4], alebo nariadenia (ES) č. 257/2001 Európskeho parlamentu a Rady z 22. januára 2001, ktoré sa týka implementácie opatrení na podporenie ekonomického a sociálneho rozvoja v Turecku [5].(8) Dánsko v súlade s článkami 1 a 2 Protokolu o stanovisku Dánska pripojenému k Zmluve o Európskej únii a k Zmluve o založení Európskeho spoločenstva sa nezúčastňuje na časti tohto rozhodnutia Rady prijatej s odkazom na hlavu IV Zmluvy o založení Európskeho spoločenstva a Dánsko nie je viazané touto časťou rozhodnutia Rady ani nie je povinné ju aplikovať.(9) Spojené kráľovstvo a Írsko zamýšľajú zúčastniť sa na prijatí nariadenia Rady, ktoré ustanoví všeobecný rámec pre činnosť spoločenstva na uľahčenie implementácie Európskej súdnej oblasti v občiansko-právnych veciach, a keď sa to prijme, Spojené kráľovstvo a Írsko budú ním viazané a budú povinné ho aplikovať. Pokiaľ ide o ktorýkoľvek budúci právny dokument spoločenstva prijatý na základe hlavy IV Zmluvy o založení Európskeho spoločenstva, ktorý by implementoval alebo ustanovoval nejaký budúci program spoločenstva, Spojené kráľovstvo a Írsko budú viazané iba tou časťou tohto rozhodnutia Rady, ktorá sa týka hlavy IV Zmluvy o založení Európskeho spoločenstva a budú povinné ju aplikovať, ak Spojené kráľovstvo a Írsko budú viazané daným právnym dokumentom v súlade s Protokolom o stanovisku Spojeného kráľovstva a Írska pripojeným k Zmluve o Európskej únii a k Zmluve o založení Európskeho spoločenstva.(10) Komisia by mala prehodnocovať dohodu v pravidelných intervaloch.(11) Dohoda by sa mala schváliť,ROZHODLA TAKTO:Článok 1Rámcová dohoda medzi Európskym spoločenstvom a Tureckou republikou o všeobecných zásadách účasti Tureckej republiky na programoch spoločenstva sa týmto schvaľuje v mene spoločenstva.Text dohody je pripojený k tomuto rozhodnutiu.Článok 21. Komisia je poverená stanoviť v mene spoločenstva osobitné podmienky týkajúce sa účasti Tureckej republiky na každom jednotlivom programe, vrátane splatných finančných príspevkov. Komisii bude s touto úlohou pomáhať osobitný výbor ustanovený Radou.2. Ak Turecká republika požiada o externú pomoc, uplatnia sa postupy stanovené v nariadení (ES) č. 1488/96, v nariadení (ES) č. 764/2000, v nariadení (ES) č. 257/2001 a v podobných nariadeniach stanovujúcich externú pomoc spoločenstva Tureckej republike, ktoré môžu byť prijaté v budúcnosti.Článok 3Najneskôr tri roky po nadobudnutí platnosti dohody a každé tri roky potom Komisia preskúma implementáciu dohody a podá o nej správu Rade. Správu budú v prípade potreby sprevádzať primerané návrhy.Článok 4Predseda Rady sa týmto oprávňuje, aby určil osobu/-y splnomocnenú/-é na podpísanie dohody tak, aby zaväzovala spoločenstvo.Článok 5Predseda Rady v mene spoločenstva predloží oznámenie, ktoré ustanovuje článok 9 dohody [6].V Bruseli 17. decembra 2001Za RadupredsedaA. Neyts-uyttebroeck[1] Ú. v. ES C 304 E, 20.10.2001, s. 342.[2] Stanovisko predložené 11.12.2001 (zatiaľ neuverejnené v úradnom vestníku).[3] Ú. v. ES L 189, 30.7.1996, s. 1. Nariadenie naposledy zmenené a doplnené nariadením (ES) č. 2698/2000 (Ú. v. ES L 311, 12.12.2000, s. 1).[4] Ú. v. ES L 94, 14.4.2000, s. 6.[5] Ú. v. ES L 39, 9.2.2001, s. 1.[6] Dátum nadobudnutia platnosti dohody uverejní v Úradnom vestníku Európskych spoločenstiev generálny sekretariát Rady.--------------------------------------------------


title: 2012/509/EÚ: Rozhodnutie zástupcov vlád členských štátov z  20. septembra 2012 , ktorým sa vymenúva sudca Všeobecného súdu

text:
               21.9.2012

               SK

               Úradný vestník Európskej únie

               L 255/30

         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 20. septembra 2012,
   ktorým sa vymenúva sudca Všeobecného súdu
   (2012/509/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   keďže:

               (1)

               Na základe článkov 5 a 7 Protokolu o štatúte Súdneho dvora Európskej únie a po odstúpení pani Eny CREMONOVEJ je potrebné pristúpiť k vymenovaniu sudcu Všeobecného súdu na zvyšný čas funkčného obdobia pani Eny CREMONOVEJ, ktoré trvá do 31. augusta 2013.

               (2)

               Na uvoľnené miesto bol ako kandidát navrhnutý pán Eugène BUTTIGIEG.

               (3)

               Výbor zriadený podľa článku 255 Zmluvy o fungovaní Európskej únie poskytol stanovisko k vhodnosti pána Eugèna BUTTIGIEGA vykonávať funkciu sudcu Všeobecného súdu,

         PRIJALI TOTO ROZHODNUTIE:
   Článok 1
   Pán Eugène BUTTIGIEG sa týmto vymenúva za sudcu Všeobecného súdu na obdobie od 22. septembra 2012 do 31. augusta 2013.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 20. septembra 2012

            predseda

         K. KORNELIOU


title: Rozhodnutie Rady (SZBP) 2015/598 z  15. apríla 2015 , ktorým sa vymenúva osobitný zástupca Európskej únie pre Strednú Áziu

text:
               16.4.2015

               SK

               Úradný vestník Európskej únie

               L 99/25

         ROZHODNUTIE RADY (SZBP) 2015/598
   z 15. apríla 2015,
   ktorým sa vymenúva osobitný zástupca Európskej únie pre Strednú Áziu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 25. júna 2012 prijala rozhodnutie 2012/328/SZBP (1), ktorým bola pani Patricia FLOR vymenovaná za osobitnú zástupkyňu Európskej únie (OZEÚ) pre Strednú Áziu.

               (2)

               OZEÚ pre Strednú Áziu sa vymenúva na obdobie 12 mesiacov.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Pán Peter BURIAN sa týmto vymenúva za osobitného zástupcu Európskej únie (OZEÚ) pre Strednú Áziu do 30. apríla 2016. Rada môže rozhodnúť, že mandát OZEÚ sa skončí skôr, a to na základe posúdenia Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP).
   Článok 2
   Ciele politiky
   Mandát OZEÚ je založený na politických cieľoch Únie v Strednej Ázii. Tieto ciele zahŕňajú:

               a)

               podporu dobrých a úzkych vzťahov medzi Úniou a krajinami Strednej Ázie na základe spoločných hodnôt a záujmov podľa príslušných dohôd;

               b)

               prispievanie k posilneniu stability a spolupráce medzi krajinami tohto regiónu;

               c)

               prispievanie k posilneniu demokracie, právneho štátu, dobrej správy vecí verejných a dodržiavania ľudských práv a základných slobôd v Strednej Ázii;

               d)

               riešenie hlavných hrozieb, najmä osobitných problémov, ktoré sa priamo týkajú Únie;

               e)

               zvýšenie efektivity a viditeľnosti Únie v regióne aj pomocou užšej koordinácie s ostatnými významnými partnermi a medzinárodnými organizáciami, ako napríklad Organizáciou pre bezpečnosť a spoluprácu v Európe (OBSE) a Organizáciou Spojených národov (OSN).

         Článok 3
   Mandát
   1.   Na dosiahnutie uvedených cieľov politiky sa OZEÚ udeľuje mandát:

               a)

               podporovať celkovú politickú koordináciu Únie v Strednej Ázii a pomáhať zabezpečovať súlad vonkajších činností Únie v regióne;

               b)

               v mene VP spolu s Európskou službou pre vonkajšiu činnosť (ESVČ) a Komisiou monitorovať postup vykonávania stratégie Únie pre nové partnerstvo so Strednou Áziou, doplnený o príslušné závery Rady a následnú správu o pokroku pri vykonávaní stratégie Únie pre Strednú Áziu, predkladať odporúčania a pravidelne podávať správy príslušným orgánom Rady;

               c)

               pomáhať Rade pri ďalšom rozvíjaní komplexnej politiky voči Strednej Ázii;

               d)

               podrobne sledovať politický vývoj v Strednej Ázii nadväzovaním a udržiavaním úzkych kontaktov s vládami, parlamentmi, súdnictvom, občianskou spoločnosťou a masmédiami;

               e)

               nabádať Kazachstan, Kirgizsko, Tadžikistan, Turkménsko a Uzbekistan, aby spolupracovali pri riešení regionálnych otázok, ktoré sú v ich spoločnom záujme;

               f)

               rozvíjať vhodné kontakty a spoluprácu s hlavnými aktérmi zainteresovanými v regióne vrátane všetkých významných regionálnych a medzinárodných organizácií;

               g)

               prispievať k vykonávaniu politiky Únie v oblasti ľudských práv v regióne v spolupráci s OZEÚ pre ľudské práva vrátane usmernení Únie pre oblasť ľudských práv, najmä usmernení Únie o deťoch v ozbrojených konfliktoch, ako aj o násilí voči ženám a boji proti všetkým formám ich diskriminácie, a politiky Únie s ohľadom na rezolúciu Bezpečnostnej rady Organizácie Spojených národov č. 1325 (2000) o ženách, mieri a bezpečnosti, a to aj sledovaním vývoja v tejto oblasti a podávaním správ a formulovaním odporúčaní týkajúcich sa ho;

               h)

               v úzkej spolupráci s OSN a OBSE prispievať k predchádzaniu konfliktom a k ich riešeniu budovaním kontaktov s orgánmi a inými miestnymi aktérmi, ako sú mimovládne organizácie, politické strany, menšiny, náboženské skupiny a ich lídri;

               i)

               prispievať k formulácii aspektov spoločnej zahraničnej a bezpečnostnej politiky, ktoré súvisia s energetickou bezpečnosťou, bezpečnosťou hraníc, bojom proti závažnej trestnej činnosti vrátane obchodovania s omamnými látkami a ľuďmi, ako aj hospodárením s vodnými zdrojmi, so životným prostredím a zmenou klímy a týkajú sa Strednej Ázie;

               j)

               podporovať regionálnu bezpečnosť v rámci hraníc Strednej Ázie v kontexte znižovania medzinárodnej prítomnosti v Afganistane.

         2.   OZEÚ podporuje činnosť VP v regióne a zabezpečuje prehľad všetkých činností Únie v regióne.
   Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   PBV je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ svoju činnosť úzko koordinuje s ESVČ a s jej príslušnými útvarmi.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období do 30. apríla 2016 je 810 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   V rámci svojho mandátu a zodpovedajúcich dostupných finančných prostriedkov OZEÚ zodpovedá za vytvorenie tímu. Tím zahŕňa odborníkov na osobitné politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu pre OZEÚ. Plat členov vyslaného personálu hradí dotknutý členský štát, príslušná inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu sú štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   4.   Personál OZEÚ je umiestnený spoločne s príslušným oddelením ESVČ na účely zabezpečenia súdržnosti a konzistentnosti ich príslušných činností.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov personálu OZEÚ, sa podľa potreby dohodnú s hostiteľskými krajinami. Členské štáty a ESVČ poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (2).
   Článok 9
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečia, aby mal OZEÚ prístup k všetkým relevantným informáciám.
   2.   Delegácie Únie v regióne a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade s mandátom a v závislosti od bezpečnostnej situácie na území svojej pôsobnosti všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak, že:

               a)

               vypracuje bezpečnostný plán konkrétnej misie založený na usmerneniach ESVČ, v ktorom sa stanovujú fyzické, organizačné a procedurálne bezpečnostné opatrenia pre konkrétnu misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov a ktorého súčasťou je pohotovostný plán a evakuačný plán misie;

               b)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá VP, Rade a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. OZEÚ v prípade potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže podávať správy aj Rade pre zahraničné veci. OZEÚ sa môže v súlade s článkom 36 zmluvy podieľať na informovaní Európskeho parlamentu.
   Článok 12
   Koordinácia
   1.   OZEÚ v záujme dosiahnutia cieľov politiky Únie prispieva k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s príslušným geografickým útvarom ESVČ, s Komisiou ako aj s OZEÚ pre Afganistan. OZEÚ poskytne pravidelné brífingy misiám členských štátov a delegáciám Únie.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov. Tieto osoby vyvíjajú maximálne úsilie na pomoc OZEÚ pri vykonávaní jeho mandátu. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží VP, Rade a Komisii správu o pokroku do konca septembra 2015 a súhrnnú správu o vykonávaní mandátu do konca januára 2016.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 15. apríla 2015

            Za Radu

            predseda

         E. RINKĒVIČS

      (1)  Rozhodnutie Rady 2012/328/SZBP z 25. júna 2012, ktorým sa vymenúva osobitný zástupca Európskej únie pre Strednú Áziu (Ú. v. EÚ L 165, 26.6.2012, s. 59).

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).